Love Yourself: Answer

Love Yourself: Answer (מעוצב: ) הוא אלבום האוסף השלישי בשפה הקוריאנית של להקת הבנים הדרום קוריאנית BTS. האלבום פורסם ב-24 באוגוסט 2018 על ידי חברת התקליטים ביג היט אנטרטיינמנט והוא זמין בארבע גרסאות שונות: S, E, L ו-F. האלבום מכיל עשרים וחמישה שירים (עשרים ושישה בגרסה הדיגיטלית), כולל שבעה שירים חדשים, כשהשיר "Idol" משמש כסינגל מוביל. רוב השירים הם מ-Love Yourself: Her ו-Love Yourself: Tear, בתוספת כמה רמיקסים. האלבום הגיע למקום הראשון בדרום קוריאה, קנדה, יפן וארצות הברית, והפך לאלבום השני של BTS שנגיע למקום הראשון במצעדים האמריקאיים.

ב-7 בנובמבר 2019, Love Yourself: Answer הפך לאלבום הקוריאני הראשון שצעד שנה שלמה במצעד בילבורד 200. יומיים לאחר מכן, הוא הפך לאלבום הקוריאני הראשון שקיבל תואר זהב בארצות הברית. האלבום נמכר ב-60,000 עותקים בבריטניה, מה שהפך את BTS לאמן האסייתי הראשון שיש לו אלבום עם תואר כסף במדינה.

עד יוני 2021, האלבום צעד 100 שבועות לא רצופים בבילבורד 200, מה שהפך אותו לאלבום הקוריאני היחיד שעשה זאת.

 רקע והוצאה לאור 
Love Yourself: Answer נחשף לראשונה ב-16 ביולי 2018, עם ההכרזה על אלבום המכיל שבעה שירים חדשים. האלבום תוכנן כחלק האחרון בסדרת Love Yourself, שחיברה את עלילת הסיפור של הסרט הקצר , המיני אלבום Love Yourself 承 Her, ואלבום האולפן Love Yourself 轉 Tear, ויצרו את הקומפוזיציה הסיפורית.

ב-6 באוגוסט, ביג היט הוציאה הודעת Most Beautiful Moment in Life, חלק מסדרת הודעות בדיוניות הנוגעות לקונספט האלבומים של BTS, החל מהמיני אלבום שלהם מ-2015, . ההודעה, שנכתבה על ידי חבר ה-BTS ג'ין, דיברה על כך שמצא מחברת שכתב אביו ובה הרהורים על כישלונותיו. שלושה ימים לאחר מכן, ב-9 באוגוסט, יצא הטריילר לאלבום, ובו שיר חדש בשם . הסולו, שתואר על ידי תמר הרמן מבילבורד כ"לחן בסגנון פופ-רוק", בוצע על ידי ג'ין ומדבר על קבלה ואהבה עצמית. הקליפ בוים על ידי יונג-סוק צ'וי, נראים בו מספר גרסאות של ג'ין בחדר והוא מספר את סיפורו של מסע אישי. פיליפ מריל מ תיאר את הסרטון כבעל "תחושה של הליכה קדימה ואחורה, דרך זמן וגרסאות שונות של עצמי". בחוות דעת על הביצוע הקולי של ג'ין, הונג היי-מין מ הצהיר שהוא מופק היטב ואמוציונלי, ו"קולו העצוב והמשוחרר של ג'ין בולט".

תמונות קונספט לקידום מכירות המציגות ארבעה נושאים שונים פורסמו ב-13 באוגוסט עבור גרסאות "S" ו-"E", וב-16 באוגוסט עבור גרסאות "L" ו-"F". גרסה "S" הכילה אלמנטים בהשראת התנועה הרומנטית החדשה, של BTS בקופסאות אדומות בוהקות מוקפים במצלמות, עיניים, ידיים ומגברים. גרסת הקונספט "E" הכילה פסטלים בהירים, ואת חברי BTS בבועות מלאות במרכיבי טבע פנטסטיים. הסט השני של הטיזרים, גרסאות "L" ו-"F", היה בהיר יותר, כאשר חברי BTS לבשו שילוב של בגדי רחוב בסגנון רטרו, בלייזרים וחליפות רשמיות. בנוסף, גרסה "L" הכילה תמונות בשחור-לבן, עם קולאז' של התמונות הבהירות המנוגדות. רשימת השירים הרשמית שוחררה ב-20 באוגוסט, וחשפה שזה יהיה אלבום אוסף המכיל שירים מ-Love Yourself: Her ומ-Love Yourself: Tear, בסך הכול עשרים וחמישה שירים. רשימת השירים חשפה גם גרסאות רמיקס לסינגלים הקודמים של , "DNA", "Mic Drop" ו-"Fake Love". ב-22 באוגוסט 2018 יצא הטיזר של "Idol". ב-24 באוגוסט, שעתיים לפני יציאתו של Love Yourself: Answer, הודיעה ביג היט כי גרסה נוספת ל־"Idol" בהשתתפות ניקי מינאז' תיכלל בגרסה הדיגיטלית של האלבום. לאחר מכן יצא האלבום יחד עם הקליפ ל־"Idol". קליפ נוסף לגרסה של ניקי מינאז' ל־"Idol" פורסם מאוחר יותר ב-6 בספטמבר 2018.

 קידום 
ממוזער|BTS מבצעים את "Fake Love" בסבב ההופעות Speak Yourself
ב-26 באוגוסט 2018 ערכו BTS מסיבת עיתונאים שדיברה על האלבום, וכן על סיבוב ההופעות העולמי של , , שהחל ביום הקודם. הם ביצעו את "Idol" ו-"I'm Fine" ב כמו אם קאונטדאון, מיוזיק בנק, , ו. חלקן שודרו בשבוע של 26 באוגוסט וחלקן היו הופעות מוקלטות ששודרו בשבוע שלאחר מכן. גרסה מקוצרת של "Save Me" מתוך The Most Beautiful Moment in Life: Young Forever שימשה כשיר הפתיחה במהלך הופעה של "I'm Fine" ב-M Countdown.  ביצעו את "Idol" בטקס פרסי המוזיקה הקוריאנית של סוריבאדה ב-30 באוגוסט, כאשר "Fake Love" בוצע כהופעת הדרן.

בהיותם בארצות הברית לרגל סיבוב ההופעות של Love Yourself בצפון אמריקה, ביצעו BTS את "Idol" בפרק חצי הגמר השני של העונה השלוש עשרה של America's Got Talent, ששודרה ב-12 בספטמבר. הלהקה ביצעה את "Idol" ב וב"בוקר טוב אמריקה" ב-25 וב-26 בספטמבר, בהתאמה, בנוסף לריאיון בשתי התוכניות. הופעת בונוס של "I'm Fine" פורסמה גם בערוץ היוטיוב של תוכנית הלילה.

ב-1 באוקטובר 2018 דווח ש-BTS יופיעו בתוכנית "המופע של גרהם נורטון" של ה-BBC ב-12 באוקטובר, דיווח זה אושר על ידי ביג היט חמישה ימים לאחר מכן.

 מוזיקה וליריקה 
חלק מהליריקה של האלבום כוללת העצמה, נעורים, אהבה והתבוננות פנימה, בעוד שמצבי הרוח המוצגים באלבום הם כמיהה, תסיסה, ביטחון ועוד. ז'אנר האלבום מציג סוגים שונים של פופ. מבחינת נושאים, Love Yourself: Answer מיקם את שירי סדרת Love Yourself בתוך הנרטיב של התחלה, התפתחות, מפנה וסיום כדי להמחיש את ההתרגשות שבאהבה, את מכאובי הפרידה ואת ההארה של האהבה העצמית.

בריאיון עם בילבורד, חלק מהמפיקים שעזרו בהפקת האלבום שחזרו את תהליכי החשיבה והמטרות שלהם באלבום. מלאני פונטנה, שכתבה את , שאפה שהפזמון יהיה מורכב, אבל שגם הקהל יוכל לשיר בקלות. ריי מייקל דג'אן ג'וניור סיפר שהשיר "I'm Fine" היה תגובה לשיר הקודם שלקח חלק בכתיבתו, "Save Me". העיבוד של "I'm Fine" הושפע מהרבה תופים ובסים ושולבו בו צלילים שונים. אלי טמפוסי סיפרה על הסינגל המוביל "Idol", שהמטרה הייתה שהשיר יתן הרגשה אינטנסיבית.

 ביקורת 

Love Yourself: Answer קיבל ביקורות חיוביות מהמבקרים. נמו קים מ העניק לאלבום ארבעה כוכבים מתוך חמישה ואמר, "הראפרים (ב-BTS) מראים את האיכות שלהם בשירי הסולו. הלהקה שולחת מסר לנוער הקוריאני על אהבה עצמית, והסינגל 'Idol' מציג אותם לובשים לבוש מסורתי וממזג פופ עם כלי הקשה עתיקים", תוך שבחים לאלבום כ"ממליך את BTS למלכי הז'אנר". בביקורת חיובית, טיילור גלסבי מהמגזין  תיארה את הנרטיב של האלבום כ"תיאור של הפחדים, הטעויות והמחשבות שאנו גורמים לעצמנו" ומשאיר "מסר נוקב". בנוסף, היא אמרה שהנרטיב משמש "תזכורת שכל אדם חייב לעשות את הדרך שלו, ואין תשובה אחת מתאימה לכולם להשגת קבלה עצמית". תמר הרמן מ"בילבורד" שיבחה את האלבום, וכינתה אותו "שיא מופתי של שנים של עבודה ועתיר משמעות, Answer הוא ללא ספק יצירת מופת של BTS שמעטים הם האמנים האחרים, להקות הבנים או כל דבר אחר, שיכולים אי פעם לקוות להשיג."

 שבחים 
ממוזער|BTS מבצעים את "DNA" במהלך הופעת Love Yourself בנגויה, 13 בינואר 2019
+פרסים ומועמדויותארגוןשנהפרסתוצאה2018האלבום הדיגיטלי של השנהפרסי המוזיקה הפופולרית של קוריאה2018האלבום הטוב ביותר2019אלבום בונסאנגאלבום דיסאנג2019אלבום השנה – רבעון שלישיפרסי המוזיקה הקוריאנית2019אלבום השנהאלבום הפופ הטוב ביותרפרס דיסק הזהב של יפן3 האלבומים הטובים ביותר (אסיה)האלבום הבין-לאומי הטוב ביותרהאלבום הטוב ביותר
ממוזער|BTS בסוף הופעת Love Yourself
+Love Yourself: Answer ברשימות מבקרים נבחרותמקום הפרסוםרשימהדירוגAllMusicאלבומי הפופ האהובים של AllMusic לשנת 2018נכלל200 האלבומים הטובים ביותר של העשור (רשומים תחת 2018)בילבורד20 אלבומי הקיי-פופ הטובים ביותר של 20181אלו הם עשרת אלבומי הקיי-פופ הטובים ביותר של השנה1האלבומים של DIY לשנת 20182100 האלבומים הקוריאניים המובילים (2004–2023)נכללרולינג סטון הודו10 אלבומי הקיי-פופ הטובים ביותר של 20181ספין101 האלבומים הטובים ביותר של שנות ה-20108320 אלבומי פופ שחובה לשמוע מ-201816Yahoo!האלבומים הטובים ביותר של 2018810 אלבומי הפופ הטובים ביותר של 2018נכלל

 הצלחה מסחרית 
ממוזער|BTS ברוז בול, פסדינה (קליפורניה), 4 במאי 2019
במהלך התקופה שבין 18 ל-24 ביולי, ששת הימים הראשונים של תקופת ההזמנה המוקדמת של Love Yourself: Answer,  דיווחה כי האלבום מכר יותר מ-1.51 מיליון עותקים ועלה במכירות על האלבום הקודם של , Love Yourself: Tear כאלבום המוזמן ביותר בדרום קוריאה. לאחר מכן הופיע האלבום לראשונה במקום הראשון במצעד האלבומים של גאון ומכר 1,933,450 עותקים במהלך שמונת הימים האחרונים של חודש אוגוסט. האלבום שבר את שיא המכירות החודשיות הרבות ביותר בתולדות מצעד גאון מאז הקמתו בשנת 2010. שיא שהוחזק קודם לכן גם על ידי BTS עם האלבום Love Yourself: Tear. באוקטובר 2018, Love Yourself: Answer זכה בתואר של מיליון כפול מאיגוד תוכן המוזיקה של קוריאה, על מכירת למעלה מ-2 מיליון עותקים. תואר זה הפך את BTS לאמן המוזיקלי הראשון שעשה זאת מאז שמצעד הגאון החל לתת תארים במוזיקה, מוקדם יותר באותה שנה. האלבום קיבל תואר מיליון משולש מ-KMCA בנובמבר 2021.

Love Yourself: Answer הופיע לראשונה במקום הראשון בבילבורד 200 האמריקאי, והפך לאלבום השני של BTS שנכנס למצעד. השבוע שבו האלבום יצא, היה שבוע המכירות הגבוה ביותר שלהם בארצות הברית עד אז. האלבום מכר 185,000 יחידות שקולות לאלבומים, כולל 141,000 במכירות אלבומים טהורות ובכך הפך לאלבום הקוריאני הראשון אי פעם שקיבל תואר לאלבום מ-RIAA.

Love Yourself: Answer הפך לאלבום השלישי של BTS שנכנס למצעדי ה-20 בבריטניה, והגיע למקום הארבע-עשרה במצעד האלבומים הבריטי. מאוחר יותר השיג האלבום תואר כסף בבריטניה, והפך לאלבום הראשון שלהם שקיבל תואר זה בבריטניה. "Idol" הפך לשיר הראשון אי פעם של BTS, כמו גם לשיר הראשון אי פעם בשפה הקוריאנית, שהגיע ל-40 הראשונים במצעד הסינגלים הבריטי, ודורג במקום ה-21. באירלנד, השיר הגיע למקום ה-33.

טאוור רקורדס יפן דיווחה שהאלבום היה האלבום השלישי הכי מיובא ביפן לשנת 2018, רק אחרי האלבום What Is Love של טווייס ו-Love Yourself: Tear של BTS. השיר "Answer: Love Myself" קיבל תעודת כסף על ידי איגוד תעשיית ההקלטות היפני ביולי 2021 על מעל ל-30 מיליון הזרמות ביפן.

 רשימת השירים 

 מיקומי שיא 

 נתוני מכירות ותארים 
+מקוםתאריםמכירות (IFPI Danmark)20x20 פיקסליםזהב10,000  (SNEP)20x20 פיקסליםזהב50,000  (MAHASZ)20x20 פיקסליםזהב2,000  (RIAJ)20x20 פיקסליםזהב236,375 (RMNZ)20x20 פיקסליםזהב7,500  (ZPAV)20x20 פיקסליםזהב10,000  (RIAS)20x20 פיקסליםזהב5,000* (KMCA)מיליון ×32,731,330 (BPI)20x20 פיקסליםזהב100,000  (RIAA)20x20 פיקסליםפלטינה199,865* מכירות בלבד מכירות + הזרמת מדיה בלבד

 היסטוריית יציאות לאור 
אזורתאריך יציאהפורמטחברת תקליטיםדרום קוריאה24 באוגוסט 2018תקליטור • הזרמת מוזיקה • הורדה דיגיטליתביג היט • יפןביג היט • איריבר • וירג'יןארצות הבריתביג היט • איריבר • קולומביהכלל העולםהזרמת מוזיקה • הורדה דיגיטליתביג היט

 ראו גם 





קישורים חיצוניים

 הערות שוליים 

קטגוריה:אלבומי BTS
קטגוריה:אלבומי אוסף בקוריאנית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת הייב קורפוריישן